แผลที่ตรงถอนฟันเมื่อวานมีอะไรเหมือนวุ้นนุ่มๆมันคืออะไรครับ
สวัสดีค่ะ การถอนฟันคือการทำหัตถการชนิดหนึ่งที่มีแผลในช่องปาก โดยปกติอาจมีเลือดไหลหลังทำการถอนฟันได้ภายใน 24 ชั่วโมงแรก แพทย์มักใช้ผ้าก๊อซสะอาดอุดบริเวณแผลไว้ อาการปวดบริเวณที่ถอนฟัน จะเกิดตามหลังการถอนฟันได้ แต่ควรจะหายภายใน 48-72 ชั่วโมงบริเวณแผลที่ทำการถอนฟันมา มักจะสมานกันดีได้ภายใน 1 สัปดาห์ถ้าไม่มีภาวะแทรกซ้อน อาการเหมือนมีวุ้นนุ่มๆที่แผลดังกล่าวมานั้น อาจจะเป็นเนื้อเยื่อที่ร่างกายเริ่มสร้างขึ้นมาเพื่อซ่อมแซมแผล แนะนำการไม่ไปแกะเกา และให้สังเกตอาการค่ะ หากปวดแผลมากขึ้นเรื่อยๆ มีกลิ่นปากเหม็นผิดปกติ เลือดไหลออกจากแผล ควรกลับไปพบทันตแพทย์